Zeleno jeklenko ustrezno shranite Bodite previdni pri izbiri mesta za svojo Zeleno jeklenko. Prepovedano jo je shranjevati v prostoru, nižjem od okoliškega terena, saj je plin težji od zraka in se ob morebitnem puščanju zadržuje pri tleh. Shranjujte jo v prostoru, kjer ni možnosti, da se segreje nad 40° C. V gospodinjstvu shranjujte največ tri jeklenke z zmogljivostjo polnjenja 10 kilogramov in še eno jeklenko, katere zmogljivost polnjenja ne presega 5 kilogramov. V kuhinji imate lahko le eno jeklenko z 10 kilogrami plina. Pri vsaki menjavi Zelene jeklenke zamenjajte tesnilo, ob dostavi na dom bo to za vas brezplačno opravil naš dostavljavec. Poskrbite za redne preglede plinske napeljave – na vsake tri leta. Cev menjajte na dve leti, regulator tlaka, ki reducira ter vzdržuje enakomeren tlak, pa na tri leta.